Tom Behnke (KF), 2012-03-29:
Vi skulle jo nødig have tumult i salen!
Med lovforslag nr. L 107 er der, som adskillige ordførere har været inde på, tale om en præcisering af Barnets Reform, som jo også et bredt flertal stod bag, og også denne præcisering og justering nyder konservativ opbakning.
Vi er enige i formålet med lovforslag nr. L 107.
Jeg glæder mig også over den gode fælles intention, der er meget bredt i Folketinget om, at vi sikrer det bedst mulige for de børn og unge, som har brug for, at der bliver taget hånd om dem – dem, der virkelig har brug for at få den hjælp.
Og det er godt og positivt, at vi bliver ved med at have de meget brede forlig på det her område, at vi har den fælles interesse.
Indimellem bobler lysten til at gøre noget så meget, at vi næsten render i hver sin retning bare for at gøre det bedst mulige, men hver gang lykkes det jo trods alt at få samlet trådene, sådan at vi målrettet kører i den rigtige retning og for hver dag, der går, gør det så meget bedre for børn og unge, som vi overhovedet kan.
For det er en gruppe, der har behov for, at vi hjælper dem.
Jeg synes, det er nogle gode tiltag, der er i lovforslaget her, ikke mindst det, at vi nu får sikret, at plejefamilierne virkelig får den efter- og videreuddannelse, som der er behov for i den store, store indsats, de gør.
Ofte kan det lyde sådan, at nå ja, men de er vel bare nogle andre forældre for børnene.
Med de her børn er jo ofte i en situation, hvor det kræver noget ekstra.
Det har plejefamilierne også; de har også den ekstra vilje og det ekstra gåpåmod, men det kan også være rigtig godt, at man sørger for, at de får den efter- og videreuddannelse, den nye viden, der er på området, til at kunne løfte den her opgave endnu bedre.
Det skylder vi ikke mindst børnene, men også plejefamilierne.
Vi kan fra konservativ side helhjertet støtte lovforslag nr. L 107.
Det er vi også enige i, og det var også derfor, jeg nævnte som punkt 3, at vi gerne ser en præcisering af kravene om behandling før og under prøveløsladelsen.
Vi er for så vidt enige i, at hvis ikke man vil indgå i et behandlingsforløb, bør muligheden for prøveløsladelse ikke være til stede for denne type kriminelle, fordi risikoen for, at de går ud og begår fornyet kriminalitet, simpelt hen er alt, alt for stor.
I stedet for at vi nu overlader til Kriminalforsorgen, at den skal sidde og vurdere det,
kan vi politisk lige så godt skære igennem og sige: Der er ingen mulighed for prøveløsladelse, hvis man ikke er i behandling.
Så enkelt er det.
Ofte sker der jo det i Kriminalforsorgen, at hvis en indsat nægter at gå i behandling, bliver der faktisk givet afslag på prøveløsladelse, så vedkommende får lov til at sidde tiden ud, men det er ikke obligatorisk, at det skal være sådan.
Det kunne vi fra konservativ side godt tænke os
det var, altså at det bliver et krav før og under en prøveløsladelse, at man er i behandling, for så opnår vi det bedste af begge dele
Så håber vi på, at beslutningsforslag nr. B 32 bliver gennemført, måske ikke i sin nuværende form, men i hvert fald har jeg forstået, at der til efteråret er et markant politisk flertal, der ønsker, at vi får strammet op på de her straffe.
Det ser vi frem til.